
2.melléklet a 21/2019. (XI.29.) önkormányzati rendelethez 

a 41/2014. (XII. 16.) önkormányzati rendelet 4. melléklete

KÉPVISELŐ-TESTÜLETI BIZOTTSÁGOK FELADAT- ÉS HATÁSKÖREI 
1.
PÉNZÜGYI ÉS ÜGYRENDI BIZOTTSÁG FELADAT- ÉS HATÁSKÖRE
1.1. Feladatköre:
Az önkormányzati gazdálkodással kapcsolatos képviselő-testületi döntések előkészítésében ajánlásokkal, véleményezéssel való közreműködés, az önkormányzat költségvetését rövid és hosszabb távon, illetve éves szinten érintő, befolyásoló előerjesztések véleményezése, döntés a képviselő-testület által hatáskörébe utalt kérdésekben.
Az önkormányzati gazdálkodás ellenőrzése a képviselő-testület hivatalánál és intézményeinél.
Felügyeli a közbeszerzésekről szóló 2015. évi CXLIII. törvény, valamint az előírásainak betartását, a közbeszerzési eljárások lefolytatásának rendjét, a versenyeztetés tisztaságát, az esélyegyenlőség biztosítását. 
Az önkormányzat tulajdonában lévő vagyontárgyak és vagyoni értékű jogok - különös tekintettel a törzsvagyoni körbe tartozó vagyonra - megóvása, fenntartása, működtetése, fejlesztése, használata, hasznosítása, megterhelése, más célú hasznosítása, valamint a vállalkozói vagyoni körbe tartozó tulajdon hasznosításáról való gondoskodás, az önkormányzati vagyont működtető szervezeti formák meghatározása; a forgalomképes vagyon elidegenítése, vállalkozásba való bevitele, valamint vagyontárgy vagy vagyonrész megszerzése, az önkormányzati vagyon gyarapodását, és csökkenését befolyásoló, a tulajdonost megillető joggyakorlás körében döntés-tervezetek, javaslatok véleményezése, a döntések végrehajtásának segítése és ellenőrzése, valamint a képviselő-testület hatásköréből átruházott döntési hatáskörök gyakorlása. 
A bizottság feladatkörének gyakorlása és működése során a közbiztonság javítása érdekében - nem sértve a rendőrség, a tűzoltóság szervezeti és hatásköri önállóságát - az alábbi globális és stratégiai célok érdekében tevékenykedjen: 
megismeri a rendőrség által elkészített aktuális bűnözési térképet (veszélyzónákat), társadalomra veszélyt hordozó deviáns viselkedési formákat.
Kidolgozza a fentebb említett tevékenységből származó hiteles információk alapján komplex bűnmegelőzési stratégiát.
Ellátja a Magyarország helyi önkormányzatairól szóló 2011. évi CLXXXIX. törvény 37. §-ban  meghatározott összeférhetetlenség vizsgálatát; valamint a 39.§ (3) bekezdése alapján az önkormányzati képviselők vagyonnyilatkozatának nyilvántartásával és ellenőrzésével kapcsolatos feladatokat az alábbiak szerint:
- felhívja a polgármestert, az általános alpolgármestert, az alpolgármestert és a képviselőket (továbbiakban együtt: képviselőket) a vagyonnyilatkozat tételi kötelezettség teljesítésére;
- a képviselő rendelkezésére bocsátja a vagyonnyilatkozat tételhez szükséges nyomtatványokat;
- igazolást ad ki az átvett képviselői, valamint hozzátartozói vagyonnyilatkozatokról;
- az átvett vagyonnyilatkozatokat a jegyző által rendelkezésre bocsátott páncélszekrényben, más dokumentumoktól elkülönítetten kezeli.
1.2. Saját hatáskörben dönt:
1.2.1. ügyrendjének megállapításáról;
1.2.2. a képviselő-testület munkatervéhez igazodóan saját munkaterve elfogadásáról.


1.3. A Képviselő-testület által átruházott hatáskörben dönt:

1.3.1. ellátja a mindenkor hatályos önkormányzati döntésekben meghatározott feladatokat és dönt a képviselő-testület által hatáskörébe utalt kérdésekben;
1.3.2. a vagyon tekintetében gyakorolja a tulajdonosi jogokat bruttó 5.000.001 forint feletti és bruttó 10.000.000 forint alatti, az önkormányzat vagyonáról és a vagyongazdálkodás szabályairól szóló 12/2017. (VII.03.) önkormányzati rendelet 11. § (2) bekezdésében foglaltak kivételével. [12/2017. (VII.03.) ÖR 11. § (1) bekezdés b) pont]
1.3.3. bruttó 5.000.001 forint feletti és bruttó 10.000.000 forint alatti a vagyon tulajdonjogának ingyenes megszerzéséről, a felajánlás elfogadásáról, ide nem értve az állami tulajdonban lévő ingatlanok megszerzését. [12/2017. (VII.03.) ÖR 17. § (1) bekezdés]
1.3.4. jogszabály eltérő rendelkezése hiányában a behajthatatlannak nem minősülő önkormányzati legfeljebb bruttó 5.000.001 forint feletti és bruttó 10.000.000 forint alatti követelésről történő lemondásról, ide értve a bér- és árengedményt is. [12/2017. (VII.03.) ÖR 19. § (1) bekezdés b) pont]
1.3.5. meghozza a behajthatatlannak minősülő követelés törlésére vonatkozó döntést bruttó 5.000.001 forint feletti és bruttó 10.000.000 forint alatti. [12/2017. (VII.03.) ÖR 19. § (7) bekezdés]
1.3.6. a hozzájárulás megadásáról az önkormányzati vagyont használó szerv vezetője általi bruttó 5.000.001 forint feletti és bruttó 10.000.000 forint alatti forgalmi értékű tárgyi eszközökre vonatkozó értékesítési, használatra átengedési, egyéb hasznosítási, vagy selejtezési döntéshez; [12/2017. (VII.03.) ÖR 27. § (2) bekezdés b) pont]
1.3.7. az üzleti vagyon – ide nem értve a lakás és nem lakás célú helyiségek bérbeadását – körébe tartozó vagyontárgyban bérbeadásáról, haszonbérletbe adásáról [12/2017. (VII.03.) ÖR 29. § (2) bekezdés c) pont]
1.3.8. az önkormányzati tulajdonban lévő nem lakáscélú helyiségek tekintetében bruttó 2,5 millió felett és bruttó 5 millió forint alatt gyakorolja a bérbeadói jogokat, ideértve 
a) a bérbeadásról szóló döntést, 
b) az üzlethelyiség versenytárgyalás során alkalmazandó minimális bérleti díjának meghatározását,
c) a Lakástörvény 38. § (1) bekezdése szerinti helyiségbér összegében történő felek közötti megállapodás megkötését,
[14/2007. (IV. 12.) ÖR 2. § (2) bekezdés, 3. § (3)-(4) bekezdés, , 1993. évi LXXVIII. törvény 38. § (1) bekezdés]
1.3.9. az üzlethelyiségek ingyenes vagy jelképes ellenértékű használatba adásáról, az önkormányzat vagyonáról és a vagyongazdálkodás szabályairól szóló 12/2017. (VII.03.) önkormányzati rendelet 19. §-ában rögzített szabályok szerint. [14/2007. (IV. 12.) ÖR 3. § (6) bekezdés)
1.3.10. a Humánpolitikai Bizottsággal együtt ellenőrzi a köznevelési intézmények nevelési és  pedagógiai programját; [2011. évi CXC. törvény 83. § (2) bekezdés i) pont]
1.3.11. A sportszervezetek és a kulturális tevékenységet végző társadalmi, civil szervezetek támogatására kiírt pályázatok elbírálásáról, a támogatások odaítéléséről - a sportról és az önkormányzat sporttal kapcsolatos feladatairól szóló 11/2010. (V. 03.) önkormányzati rendelet 11. § (1) bekezdésében és a közművelődési, könyvtári és múzeumi feladatainak ellátásáról szóló 14/2011. (V. 05.) számú önkormányzati rendeletének 10. § (8) bekezdésében foglaltak szerint.
1.3.12. A 0390/58 hrsz. szántó megművelésével kapcsolatos bevételi és kiadási kötelezettségvállalások tekintetében bruttó 5.000.001 forint feletti és bruttó 10.000.000 forint alatti értékhatárig
1.3.13. Ellátja az önkormányzati biztos kirendelésével kapcsolatos feladatokat az államháztartásról szóló 2011. évi CXCV. törvény 71. § (1) bekezdésében, az államháztartásról szóló törvény végrehajtásáról szóló 368/2011. (XII. 31.) Korm. rendelet 116. §-ában, valamint az önkormányzat mindenkor hatályos költségvetési rendeletében foglaltak alapján.” 
1.3.14. a képviselő-testület által hatáskörébe utalt egyéb kérdésekben. 
1.3.15. A Közbiztonsági Alap felhasználásáról a Közbiztonsági Alap létrehozásáról szóló 10/2015. (III.30.) önkormányzati rendeletében foglaltak szerint.
1.3.16. A Városi Eseménynaptár - Városi Rendezvényterven kívüli részének - jóváhagyásáról és a Városi Eseménynaptárba befogadott, de a Városi Rendezvénytervben nem szereplő rendezvények önkormányzati támogatásáról a jelen rendelet 6. számú mellékletében foglaltak szerint.

1.4. Előkészíti:
1.4.1. a feladatkörébe tartozó önkormányzati rendeletek koncepcióját, illetőleg önkormányzati döntéstervezeteket a képviselő-testület, illetőleg a bizottság munkatervében ütemezettek szerint;
1.4.2. a képviselő-testület által feladatkörébe utalt előterjesztéseket;
1.4.3. a Humánpolitikai Bizottsággal közösen a jelen rendelet 6. számú mellékletében foglaltak szerint a Városi Rendezvényterv elfogadását.
1.4.4. ellátja az „Év vállalkozója” kitüntetés adományozásának előkészítésével kapcsolatos, a kitüntetések alapításáról és adományozásuk rendjéről szóló önkormányzati rendeletben előírt feladatokat.
1.4.5. az önkormányzati képviselő összeférhetetlenségének megállapítására irányuló összeférhetetlenségi eljárást, illetve az ezzel kapcsolatos képviselő-testületi előterjesztést;
1.4.6. díszpolgári cím adományozására irányuló képviselő-testületi döntést.
1.4.7. ellátja az „Abony Közbiztonságáért” kitüntetés adományozásának előkészítésével kapcsolatos, a kitüntetések alapításáról és adományozásuk rendjéről szóló önkormányzati rendeletben előírt feladatokat;
1.4.8. a képviselő-testület azon döntéseit, melyek a város közbiztonságának helyzetével a bűnmegelőzéssel kapcsolatosak;
1.5. A bizottság állásfoglalása szükséges:
1.5.1. az önkormányzat gazdasági programja tervezetéhez;
1.5.2. az önkormányzati vagyonnal történő gazdálkodás szabályait meghatározó előterjesztéshez;
1.5.3. a költségvetési rendelet-tervezethez és végrehajtásáról szóló tájékoztatások, beszámoló tervezetéhez; 
1.5.4. a költségvetési rendelet-tervezettel együtt a képviselő-testület benyújtandó azon rendelet-tervezetekhez, amelyek a javasolt előirányzatokat megalapozzák és mindezek módosítására vonatkozó előterjesztésekhez; 
1.5.5. az önkormányzati gazdálkodást érintő fejlesztési, működtetési, átszervezési koncepciókhoz, tervezetekhez; 
1.5.6. minden előterjesztéshez, melynek költségvetési, pénzügyi kihatása van a rendezési terv és annak módosításával kapcsolatos előterjesztések kivételével;
1.5.7. a kötvénykibocsátással, hitelfelvétellel és nyújtással; valamint közérdekű kötelezettségvállalással kapcsolatos előterjesztések tervezeteihez;
1.5.8. az értékpapír vásárlással és értékesítéssel kapcsolatos előterjesztésekhez; 
1.5.9. a képviselő-testület munkaterv-tervezetéhez; 
1.5.10. az önkormányzat gazdálkodásának helyzetéről szóló tájékoztatókhoz és a zárszámadási rendelet-tervezethez;
1.5.11. az önkormányzat által alapított gazdasági társaság alapítására, megszüntetésére, létesítő okiratának módosítására vonatkozó előterjesztésekhez;
1.5.12. az önkormányzat tulajdonában lévő gazdasági társaság mérlegéhez, illetve mérleg-beszámolójához; 
1.5.13. tartalék/ok felhasználásáról szóló előterjesztéshez;
1.5.14. az átmeneti gazdálkodás szabályairól szóló rendelet-tervezethez;
1.5.15. az önkormányzati költségvetési szerv alapításával, átszervezésével, megszüntetésével kapcsolatos előterjesztések tervezeteihez, valamint az alapító okirat módosítására vonatkozó előterjesztésekhez, amennyiben ezek költségvetési kihatással járnak, vagy vagyont érintő kérdéseket tárgyalnak;
1.5.16. az önkormányzati vagyont működtető szervezeti formák, intézmények, gazdálkodó szervek létesítésével, alapításával, megszüntetésével, átszervezésével kapcsolatos előterjesztések tervezeteihez; 
1.5.17. az önkormányzat által alapított költségvetési szerv részére gazdasági társaság alapítására, vagy abban érdekeltség megszerzésére irányuló engedély megadására vonatkozó előterjesztéshez;
1.5.18. az önkormányzat felügyelete alá tartozó költségvetési szerv vállalkozási tevékenységével kapcsolatos előterjesztéshez;
1.5.19. az önkormányzat felügyelete alá tartozó költségvetési szervek gazdálkodási jogkörének meghatározására (módosítására) vonatkozó előterjesztéshez;
1.5.20. az önkormányzat által létrehozott gazdasági társaság legfőbb szerve kizárólagos jogosítványainak az önkormányzat képviselő-testület mint alapító általi gyakorlása körébe tartozó előterjesztésekhez a személyi kérdések kivételével;
1.5.21. a helyi adók bevezetésére, mértékének megállapítására (módosítására), hatályon kívül helyezésére irányuló rendelet-tervezetekhez;
1.5.22. az önkormányzati árhatósági hatáskörbe tartozó előterjesztésekhez;
1.5.23. a személyes gondoskodást nyújtó intézmények térítési díjai megállapítására vonatkozó előterjesztésekhez;
1.5.24. az önkormányzat ügykörébe tartozó helyi adók hatékony végrehajtásának, illetőleg alkalmazásának elősegítése érdekében az anyagi érdekeltség feltételeit szabályozó rendelet (szabályzat) tervezetéhez; 
1.5.25. a fizetési kötelezettség rendezésére irányuló előterjesztéshez;
1.5.26. a helyi önkormányzatok adósságrendezési eljárásáról szóló 1996. évi XXV. tv. 14. § (2) bekezdés d) pontja hatálya alá tartozó esetben az adósságrendezéssel kapcsolatos előterjesztést, valamint a válság költségvetési rendelet-tervezethez;
1.5.27. a csődeljárásról és felszámolási eljárásról szóló 1991. évi XLIX. törvény 29-31. § hatálya alá tartozó bírósági eljárással összefüggő képviselő-testületi döntés tervezetekhez;
1.5.28. az önkormányzat vagyonát képező egyes vagyontárgyak forgalomképesség szerinti minősítésére, átminősítésére vonatkozó előterjesztésekhez;
1.5.29. azon önkormányzati rendelet tervezetéhez, amely meghatározza azt az értékhatárt, amely fölött vagyonát értékesíteni, használatát, illetve a hasznosítás jogát átengedni - ha törvény kivételt nem tesz - csak nyilvános - indokolt esetben zártkörű - versenytárgyalás útján, a legjobb ajánlatot tevő részére lehet;
1.5.30. azon önkormányzati rendelet tervezetéhez, amely meghatározza azokat a módokat és eseteket, amikor az önkormányzati vagyont ingyenesen átruházni, illetve követeléseiről lemondani lehet;
1.5.31. az önkormányzat javára történő vagyon felajánlás elfogadására irányuló javaslathoz, melyre az önkormányzat jogosult, ha képes az azzal járó kötelezettségek teljesítésére;
1.5.32. az egyes állami tulajdonban lévő vagyontárgyak önkormányzatok tulajdonba adásáról szóló 1991. évi XXXIII. törvény hatálya alá tartozó ügyekben keletkezett képviselő-testületi előterjesztésekhez;
1.5.33. az önkormányzati tulajdonban lévő lakások és nem lakás céljára szolgáló helyiségek hasznosításáról, elidegenítésének szabályairól szóló rendelet tervezetét és módosítását;
1.5.34. a helyi nemzetiségi önkormányzat kezdeményezése esetén a jogszabályban meghatározott feladatai ellátásához a helyi nemzetiségi önkormányzat használatába adandó vagyon (vagyontárgyak és pénzeszközök) meghatározására vonatkozó előterjesztéshez;
1.5.35. a törzsvagyon korlátozottan forgalomképes tárgyairól való rendelkezés feltételeit szabályozó rendelet-tervezetéhez;
1.5.36. az önkormányzat által létesítendő helyi közutak, illetőleg közművek létesítése esetén a létesítés költségének az ingatlanok tulajdonosaira részben, vagy egészben történő áthárításáról, illetőleg a hozzájárulás mértékét szabályozó rendelet tervezetéhez;
1.5.37. menetrend alapján autóbusszal végzett közúti közforgalmi személyszállítás ellátásával kapcsolatos gazdasági társaság alapítására, önkormányzati intézmény létrehozására, koncessziós pályázat kiírására, valamint tömegközlekedés biztosítását célzó szolgáltatási szerződés jóváhagyására vonatkozó előterjesztésekhez;
1.5.38. helyi víziközművek működtetésével kapcsolatos előterjesztésekhez;
1.5.39. az önkormányzati törzsvagyon körében lévő közcélú vízilétesítmények működtetését érintő előterjesztésekhez;
1.5.40. az önkormányzat területét érintő villamos energia korlátozás sorrendjének megállapítására irányuló tervezethez;
1.5.41. gázvezeték hálózat önkormányzati hozzájárulással történő fejlesztésére vonatkozó előterjesztéshez;
1.5.42. az önkormányzat illetékességi területére készített gázelosztó vezetékre vonatkozó hálózatfejlesztési hozzájárulásra készített tanulmánytervhez;
1.5.43. a piaci árusító helyekre vonatkozó helypénz, illetve bérleti díjak megállapítására, módosítására vonatkozó előterjesztéshez;
1.5.44. a feladatkörébe tartozó intézmény gazdálkodási jogkörének, tevékenységi körének szabályozásáról, módosításáról szóló előterjesztéshez.
1.5.45. rendeletek tervezetéhez;
1.5.46. képviselő-testületi döntéssel jóváhagyandó szerződések tervezetéhez;
1.5.47. az önkormányzat EU integrációs és nemzetközi vonatkozású előterjesztéseihez;
1.5.48.az önkormányzat idegenforgalmi rendeltetésű fejlesztéseire, beruházásaira, az idegenforgalmi rendeltetésű vagyontárgyainak hasznosítására vonatkozó előterjesztésekhez;
1.5.49.az idegenforgalmi értékek feltárásáról, bemutatásáról, propagálásáról szóló, a város idegenforgalmának alakulását elemző előterjesztésekhez;
1.5.50.bel- és külföldi önkormányzattal való együttműködésről, új kapcsolatok kialakításáról, nemzetközi önkormányzati és egyéb szervezethez való csatlakozásról készített megállapodás tervezetekhez;
1.5.51.az EU tagsággal összefüggő intézményfejlesztésekkel kapcsolatos előterjesztésekhez;
1.5.52.a bűnelkövetési alkalmak csökkentése, a bűnelkövetővé és bűncselekmény áldozatává válás megelőzése szempontjából, valamint a közbiztonságot bármely aspektusból érintő képviselő-testületi javaslatokhoz, előterjesztésekhez, tervezetekhez; 
1.5.53.a bűnmegelőzéssel kapcsolatos költségvetési szerv létrehozására irányuló javaslathoz, tervezethez; 
1.5.54.rendőri szerv létesítésére, megszüntetésére irányuló javaslathoz; 
1.5.55.az önkormányzat törzsvagyona tekintetében a határozatlan idejű, vagy öt évet meghaladó bérbeadásra irányuló kérelmet, javaslatot [12/2017. (VII.03.) ÖR 23. § (3) bekezdés]
1.5.56. a városi rendőrőrs vezetőjének évenkénti beszámolóját a képviselő-testület elé terjesztése előtt, és javaslatot tesz a képviselő-testületnek arra vonatkozóan, hogy fogadja el a beszámolót, vagy ne fogadja el a beszámolót és kérje annak megismétlését; 
1.5.57. a megismételt beszámolót, annak kapcsán javaslatot tesz a képviselő-testületnek arra, hogy fogadja el a beszámolót, vagy a beszámoló ismételt elutasítása mellett a felettes rendőri szerv vezetőjét keresse meg; 
1.5.58. a drog (kábítószer, alkohol, dohányzás) fogyasztás visszaszorításával kapcsolatos előterjesztéseket;
1.5.59.a polgármester (alpolgármester), jegyző által elébe terjesztett - szakmai körébe tartozó - tervezetekhez, javaslatokhoz;

1.6. Ellenőrzi:
1.6.1. a költségvetési előirányzatok (bevétel-kiadás) teljesítését;
1.6.2. az önkormányzati vagyon nyilvános értékesítésének, hasznosítását;
1.6.3. az önkormányzat vagyongazdálkodása, tulajdonosi joggyakorlása körébe tartozó önkormányzati rendeletek hatályosulását, és végrehajtását;
1.6.4. az önkormányzati vagyonnyilvántartás vezetését;
1.6.5. a képviselő-testület azon döntéseinek végrehajtását, amelyek végrehajtásáért felelős;
1.6.6. a költségvetési bevételek alakulását, különös tekintettel a saját bevételekre, a vagyon-változás (vagyonnövekedés, vagyoncsökkenés) alakulását, értékeli az azt előidéző okokat,
1.6.7. a pénzkezelési szabályzat megtartását; 
1.6.8. a bizonylati rend és bizonylati fegyelem érvényesítését; 
1.6.9. az önkormányzati képviselők, a bizottságok elnökei és tagjai részére megállapított tiszteletdíj és egyéb juttatás kifizetésének szabályszerűségét; 
1.6.10. a képviselő-testület által feladatkörébe utalt egyéb önkormányzati feladatok ellátását;
1.6.11. a társadalmi szervezetek részére az önkormányzat által nyújtott támogatások pénzügyi ellenőrzése;
1.6.12. önkormányzati intézmények költségvetést érintő tevékenységét;
1.6.13. önkormányzati gazdasági társaság/ok költségvetést érintő tevékenységét;
1.6.14. ellenőrzi az önkormányzat tulajdonában álló gazdasági társaságok működését;
1.6.15. az idegenforgalmi, valamint terület- és település fejlesztési célokat szolgáló támogatások felhasználását.
1.6.16. a feladatkörébe tartozó képviselő-testületi döntések, valamint átruházott hatáskörben a bizottság által hozott döntések előkészítésére és végrehajtására irányuló munkát;
1.6.17. azon képviselő-testületi döntések végrehajtását, amelyek előkészítésében részt vett, amelyek végrehajtásáért felelős;
1.6.18. feladatkörében az önkormányzati rendeletek hatályosulását;
1.6.19. a bizottságnál kezdeményezett ellenőrzési eljárás során a képviselői vagyon-nyilatkozatokat.
1.7. Kapcsolatot tart:
1.7.1. azokkal a közszolgáltatást végző szervezetekkel, ahol a szolgáltatási díj megállapítása az önkormányzat feladatköre;
1.7.2. az önkormányzat könyvvizsgálójával;
1.7.3. önkormányzati érdekeltségű gazdasági társaságok felügyelő bizottságaival;
1.7.4. az önkormányzat tulajdonában lévő értékpapírok kezelését végző szervekkel;
1.7.5. a bizottság feladatkörét érintő területen működő önszerveződő közösségekkel; 
1.7.6. a Rendőrséggel;
1.7.7. az igazságszolgáltatás intézményeivel;
1.7.8. a bűnözéssel, devianciával foglalkozó szaktudományok művelőivel;
1.7.9. a városi polgárőrséggel;
2.
HUMÁNPOLITIKAI BIZOTTSÁG FELADAT- ÉS HATÁSKÖRE

2.1 Feladatköre:
A szociális és gyermekjóléti ellátásról, a gyermekvédelemről, családvédelemről, egészségügyi ellátásról való gondoskodás, a lakásfenntartás támogatása, a munkanélküliség kezelése, körében a képviselő-testület döntéseinek előkészítése, döntések végrehajtásának szervezése és ellenőrzése, döntés a képviselő-testület által hatáskörébe utalt ügyekben, illetve a polgármesterre átruházott önkormányzati hatáskörben hozott döntések véleményezése a képviselő-testület által meghatározott, továbbá a polgármester által igényelt körben.
Az óvodáról az alap- és középfokú oktatásról és nevelésről való gondoskodás *körében, valamint a közművelődési, tudományos, művészeti tevékenység támogatása körében,  a gyermek- és ifjúsági feladatokról való gondoskodás körében,  valamint a sportról szóló törvényben meghatározott helyi önkormányzati feladatellátás körében a  képviselő-testület döntéseinek előkészítése, e döntések végrehajtásának szervezése és ellenőrzése, döntés a képviselő-testület által hatáskörébe utalt kérdésekben; illetve véleményezés a polgármesterre átruházott önkormányzati hatáskörben történő döntésekben a képviselő-testület által meghatározott, továbbá a polgármester által igényelt körben. Részvétel a köznevelési, a közművelődési, közgyűjteményi, művészeti, és ifjúságpolitikai tevékenységekkel kapcsolatos helyi irányítási és ellenőrzési feladatok ellátásában.
2.2. Saját hatáskörben dönt:
2.2.1. ügyrendjének megállapításáról;
2.2.2. a képviselő-testület munkatervéhez igazodóan saját munkaterve elfogadásáról.

2.3 A Képviselő-testület által átruházott hatáskörben dönt:
2.3.1. karácsonyi támogatásról;
2.3.2. üdülési támogatásról;
2.3.3. a képviselő-testület által hatáskörébe utalt egyéb kérdésekben;
2.3.4. szociális bérlakás bérbeadásáról;
2.3.5. a maximális létszámtúllépés fenntartói engedélyezéséről a köznevelési intézményekben;
2.3.6. az Abonyi Lajos Művelődési Ház, Könyvtár és Múzeumi Kiállítóhely munkatervének jóváhagyásáról, valamint az éves beszámolójának elfogadásáról;
2.3.7. a Pénzügyi és Ügyrendi Bizottsággal együtt ellenőrzi a köznevelési intézmények nevelési, illetve pedagógiai programját;
2.3.8. a Bursa Hungarica felsőoktatási önkormányzati szociális ösztöndíjjal kapcsolatos pályázat odaítéléséről és mértékéről.
2.3.9. az óvodák nevelési év lezárásáról szóló tájékoztatójának elfogadásáról;
2.3.10.  az óvodák tanévkezdésről szóló tájékoztatójának elfogadásáról;
2.3.11. az óvodaköteles gyermekek óvodai beiratkozásáról szóló tájékoztató elfogadásáról.
2.4. Előkészíti:
2.4.1. a feladatkörébe tartozó önkormányzati rendeletek koncepcióját, illetőleg rendelet-tervezeteket;
2.4.2. a képviselő-testület által feladatkörébe utalt előterjesztéseket;
2.4.3. az egységes egészségügyi koncepció megalkotását;
2.4.4. kezdeményezheti címzetes óvodavezetői, illetve címzetes igazgatói cím adományozását, kezdeményezhet továbbá felelősségre vonást, illetve elismerést;
2.4.5. a sportról és az önkormányzat sporttal kapcsolatos feladatairól szóló 11/2010. (V.03.) önkormányzati rendelet alapján a kitüntető címek adományozására beérkezett javaslatokat;
2.4.6. ellátja az „Abony Közművelődéséért”, Abony Közoktatásáért”, Abony „Abony Város Egészségügyéért”, „Abony Város Szociális Gondoskodásáért”, „Abony Sportjáért”, „Abony Város Sportolója” és a „Jó tanuló, jó sportoló” kitüntetések és díjak adományozásának előkészítésével kapcsolatos, a kitüntetések alapításáról és adományozásuk rendjéről szóló önkormányzati rendeletben előírt feladatokat.
2.4.7. A Pénzügyi és Ügyrendi Bizottsággal közösen a jelen rendelet 6. számú mellékletében foglaltak szerint a Városi Rendezvényterv elfogadását.

2.5. A bizottság állásfoglalása szükséges:
2.5.1. feladatkörét érintő területen az önkormányzat intézményrendszere szervezetének kialakítására, változtatására irányuló tervezethez; a feladatkörét érintő intézmények alapításával, megszüntetésével, átszervezésével kapcsolatos koncepciókhoz, előterjesztésekhez;
2.5.2. az egészségügyi, szociális, és gyermekjóléti intézmények vezetői állására benyújtott pályázatokhoz, elbírálására javaslatot tesz a képviselő-testületnek, valamint a területi ellátási kötelezettséget is vállaló háziorvosi praxis szerződéskötésére irányuló kérelmekhez; 
2.5.3. a személyes gondoskodást nyújtó szociális intézmények intézményi térítési díjai megállapítására vonatkozó előterjesztésekhez;
2.5.4. a szociális ellátó és gyermekjóléti intézményrendszer, valamint egészségügyi ellátó intézményi rendszer fejlesztésével, átszervezésével kapcsolatos koncepciókhoz, tervezetekhez, az egészségügyi alapellátásról való gondoskodás körébe tartózó koncepciókhoz, beszámolókhoz, és központi orvosi ügyelettel kapcsolatos előterjesztésekhez 
továbbá az egészségügyi ellátó rendszer fejlesztésével, átszervezésével, a szociális, a gyermekjóléti és a munkanélküli ellátással kapcsolatos koncepciókhoz, tervezetekhez;
2.5.5. a foglalkoztatáspolitikával, a munkanélküliség kezelésével kapcsolatos koncepciókhoz, tervezetekhez;
2.5.6. szakmai körében a címzett- és céltámogatások igénylésére irányuló előterjesztésekhez;
2.5.7. az önkormányzat által fenntartott köznevelési, közművelődési intézmények elnevezésére, alapító okiratuk elfogadására, módosítására, kiegészítésére vonatkozó előterjesztésekhez;
2.5.8. az önkormányzat tulajdonában, fenntartásában lévő köznevelési intézmény tulajdonosi, vagy fenntartói jogának - részben vagy egészben - más fenntartónak való átengedéséről szóló előterjesztés-tervezethez; 
2.5.9. a testnevelési és sportfejlesztési célkitűzések és feladatok meghatározására irányuló előterjesztéshez;
2.5.10. a helyi testnevelési és sportfeladatok meghatározására, valamint az önkormányzati sport- szervezet fejlesztésére, átszervezésére, megszüntetésére irányuló koncepciókat, tervezeteket, előterjesztéseket;
2.5.11. a feladatkörét érintő rendeletek-tervezetéhez;
2.5.12. a köznevelés és közművelődés közfeladatai ellátása körébe tartozó előterjesztésekhez;
2.5.13. a helyi gyermek és ifjúsági feladatok meghatározására irányuló koncepciókhoz, tervezetekhez, előterjesztésekhez;
2.5.14. a gyermekekkel és ifjúsággal foglalkozó szervezetekkel, a drog (kábítószer, alkohol, dohányzás) fogyasztás visszaszorításával kapcsolatos előterjesztésekhez;
2.5.15. a képviselő-testület munkaterv-tervezetéhez; 
2.5.16. az önkormányzat gazdasági programja tervezetet, a költségvetési rendelet tervezetét és a végrehajtásról szóló tájékoztatókat, beszámolót; 
2.5.17. gyógyszertár létesítésével kapcsolatos előterjesztést, ha azt nem az önkormányzat kezdeményezi, vagy nem az önkormányzattal közösen kezdeményezik;
2.5.18. a gyógytestneveléssel összefüggő előterjesztéseket;
2.5.19. a diákok foglalkoztatásával kapcsolatos javaslatokat;
2.5.20. fiatalok számára civil szervezetek, vagy intézmények által szervezett programok, rendezvények támogatásával kapcsolatos képviselő-testületi előterjesztéseket;
2.5.21. a polgármester, (alpolgármesterek), a jegyző által elébe terjesztett feladatkörébe tartozó - javaslatokhoz, tervezetekhez;

2.6. Ellenőrzi:

2.6.1. a polgármesteri hivatalnál a bizottság feladatkörébe tartozó képviselő-testületi döntések, valamint a bizottság által átruházott hatáskörében hozott döntések előkészítésére és végrehajtására irányuló munkát;
2.6.2. a feladatkörébe tartozó önkormányzati intézmények tevékenységét a képviselő-testület, vagy a polgármester jóváhagyásával;
2.6.3. azon képviselő-testület döntések végrehajtását, amelyek előkészítésében részt vett;
2.6.4. a helyi foglalkoztatási viszonyok alakulását;
2.6.5. a feladatkörét érintő önkormányzati rendeletek hatályosulását, és javaslatot tesz azok módosítására;
2.6.6. a feladatkörébe tartozó intézmények tevékenységét a képviselő-testület, vagy a polgármester felhatalmazása alapján;
2.6.7. az önkormányzat ellenőrzési tervében történő ütemezés szerint - nevelési évenként egy alkalommal - átfogó beszámolót kérhet az önkormányzat fenntartásában lévő köznevelési intézmények vezetőitől az intézmények tevékenységéről;
2.6.8. az önkormányzat ellenőrzési tervében történő ütemezés alapján értékelheti az önkormányzat fenntartásában lévő köznevelési intézményben a nevelési program végrehajtását, továbbá az intézményben folyó szakmai munka eredményességét, a gyermek- és ifjúságvédelmi tevékenységet, és a gyermekbaleset megelőzése érdekében tett intézkedéseket;
2.6.9. a nevelési intézményekben a továbbképzési program, valamint a nevelési program, a pedagógiai program illetve a minőségirányítási program összhangját, a továbbképzési program törvényességét, beleértve a költségvetés terhére vonatkozó kötelezettségvállalás szabályainak megtartását.

2.7. Kapcsolatot tart:

2.7.1. a feladatkörébe tartozó területen működő társadalmi, alapítványi, és egyéb segítő szervezetekkel, valamint a foglalkoztatás elősegítése, a munkanélküliség enyhítése érdekében a munkaadókkal, a munkavállalókkal, illetve az utóbbiak érdekvédelmi szervezeteivel, illetékes Járási Hivatal Foglalkoztatási Osztályával 
2.7.2. a város egészségügyi ellátásának biztosításában résztvevőkkel,
2.7.3. az önkormányzat oktatási, köznevelési, kulturális, művészeti, sport intézményeivel;
2.7.4. a kulturális hagyományok és értékek ápolása érdekében a művelődésre, társas életre szerveződő közösségekkel, szervezetekkel;
2.7.5. a lakosság művészeti kezdeményezéseinek önszerveződő közösségeivel;
2.7.6. egyházakkal, karitatív szervezetekkel;
2.7.7. a gyermek és ifjúsági programokat bonyolító szervezetekkel, intézményekkel;
2.7.8 sportszervezetekkel.
2.7.9. Roma Nemzetiségi Önkormányzattal;

3.
VÁROSFEJLESZTÉSI BIZOTTSÁG FELADAT- ÉS HATÁSKÖRE
3.1. Feladatköre:
A helyi gazdaság fejlesztésével, a foglalkoztatottság növelésével, a munkanélküliség csökkentésével, a munkahelyteremtő beruházások bevonzásával kapcsolatos önkormányzati lehetőségek feltárása, az e célokat szolgáló intézkedések kidolgozása, a megvalósításuk nyomon követése
A településfejlesztés, településrendezés, településüzemeltetés (köztemetők kialakítása és fenntartása, a közvilágításról való gondoskodás, helyi közutak és tartozékainak kialakítása és fenntartása, közparkok és egyéb közterületek kialakítása és fenntartása, gépjárművek parkolásának biztosítása), helyi környezet-és természetvédelem, vízgazdálkodás, vízkárelhárítással összefüggő önkormányzati feladatok ellátásáról való gondoskodás, helyi közösségi közlekedés biztosítása, hulladékgazdálkodás, a kistermelők, őstermelők számára – jogszabályban meghatározott termékeik- értékesítési lehetőségeinek biztosítása, ideértve a hétvégi árusítás lehetőségét is, a földrajzi nevek megállapításával, a kulturális örökség helyi védelmével, zaj- és rezgésvédelemmel, levegőtisztaság védelemmel, a földügyi, az állategészségügyi önkormányzati feladat- és hatáskörök ellátásával, valamint a közszolgáltatások körében az önkormányzat részére törvény által kötelezően előírt, más jogszabály által biztosított, illetve a képviselő-testület által felvállalt feladatokban, a helyi érdekű közügyek megoldásában való részvétel.
Városfejlesztési, vállalkozásfejlesztési és munkahely-teremtési elképzelések, koncepciók előkészítése, kidolgozása és végrehajtása. Az idegenforgalom, a regionális és nemzetközi kapcsolatok fejlesztése, az Európai Unióhoz való csatlakozásból adódó gazdasági feladatok irányítása és koordinálása.  Feladata a város idegenforgalmi koncepciójának, az idegenforgalmi információs rendszerének, valamint marketingjének az áttekintése, javaslattétel az idegenforgalom fejlesztésének lehetőségeire, irányaira, valamint az idegenforgalom támogatásának formáira.
3.2. Saját hatáskörben dönt:
3.2.1. ügyrendjének megállapításáról;
3.2.2. a képviselő-testület munkatervéhez igazodóan saját munkaterve elfogadásáról.

3.3. A Képviselő-testület által átruházott hatáskörben dönt:

3.3.1. a helyi közutakat osztályba sorolja a településrendezési tervek figyelembevételével; [5/2004. (I. 28.) GKM rendelet 1. pontja]
3.3.2. Megállapítja a helyi jelentőségű védett természeti érték, terület rendeltetésének és jelentős mértékű megváltoztatása tényét, és a kérelmet a képviselő-testület elé terjeszti;
3.3.3. a vásárok és piacok nyitvatartási idejéről; vásárok rendezése, vásárnaptár összeállítása; [16/2001. (XII. 6.) ÖR 3. § (2)-(3) bekezdés] 
3.3.4. a közút forgalmi rendjéről, kivéve az átmeneti forgalmi rend módosítást, valamint – a 20/1984. (XII. 21.) KM. rendelet 2. § (1)-(2) bekezdéseiben foglaltak szerint gondoskodik a közúti jelzések elhelyezéséről, fenntartásáról és eltávolításáról [1988. évi I. törvény 34. § (2) bekezdés, 

3.4. Előkészíti:

3.4.1. a város marketing stratégiájára vonatkozó önkormányzati koncepció elfogadását
3.4.2. a munkahelyteremtő beruházások megtelepedését szolgáló intézkedések tervezeteit
3.4.3. a gazdaságfejlesztési célt szolgáló testvérvárosi kapcsolatok kiépítését.

3.5. A bizottság állásfoglalása szükséges:

3.5.1.az önkormányzat gazdasági programja tervezetéhez;
3.5.2. a városfejlesztést szolgáló koncepciók, továbbá az önkormányzatnak az idegenforgalom helyi fejlesztésére, a területi érdekeknek az országos érdekekkel való összehangolására vonatkozó koncepciójának tervezetéhez;
3.5.3 a Pest Megyei Területrendezési Terv felülvizsgálatához kapcsolódó képviselő-testületi előterjesztésekhez
3.5.4 a Településfejlesztési Koncepcióhoz és módosításai tervezetéhez
3.5.5 az Integrált Városfejlesztési Stratégia felülvizsgálatához
3.5.6 a Településszerkezeti Terv annak módosításai, és a Helyi Építési Szabályzat és szabályozási terv valamint annak módosításaival kapcsolatos előterjesztésekhez;
3.5.7 az önkormányzat idegenforgalmi rendeltetésű fejlesztéseire, beruházásaira, az idegenforgalmi rendeltetésű vagyontárgyainak hasznosítására vonatkozó előterjesztésekhez;
3.5.8 az idegenforgalmi értékek feltárásáról, bemutatásáról, propagálásáról szóló, a város idegenforgalmának alakulását elemző előterjesztésekhez;
3.5.9 idegenforgalmi intézmény alapításáról, átszervezéséről, megszüntetéséről szóló előterjesztésekhez;
3.5.10 az idegenforgalmi és nemzetközi megállapodások tervezetéhez;
3.5.11 bel- és külföldi önkormányzattal való együttműködésről, új kapcsolatok kialakításáról, nemzetközi önkormányzati és egyéb szervezethez való csatlakozásról készített megállapodás tervezetekhez;
3.5.12. a feladatkörébe tartozó rendeletek-tervezetéhez; 
3.5.13. a kormányzati terület- és településfejlesztési célokat szolgáló eszközök igénybevételéről és az ehhez kapcsolódó helyi feladatok meghatározásáról szóló előterjesztéshez;
3.5.14. üzleti park és egyéb területfejlesztési egység létrehozására vonatkozó előterjesztéshez;
3.5.15.helyi jelentőségű természeti értékek és területek védetté nyilvánításáról, óvásáról, őrzéséről, fenntartásáról, valamint természeti állapotának fejlesztéséről való gondoskodás körében készített, továbbá a védettség feloldására irányuló előterjesztések tervezeteihez;
3.5.16.a területek zajvédelmi szempontból fokozottan védetté nyilvánítására, csendes övezet kialakításának elrendelésére; helyi zaj- és rezgésvédelmi szabályok megállapítására vonatkozó tervezetekhez, és a  védett kategóriába tartozó területeken alacsonyabb levegőtisztaság-védelmi követelmények megállapítására irányuló tervezethez;
3.5.17.a hulladék kezelésével, elhelyezésével és ártalmatlanításával kapcsolatos előterjesztéshez;
3.5.18.a települési közműves vízszolgáltatás korlátozására vonatkozó terv jóváhagyására, és a vízfogyasztás rendjének megállapítására vonatkozó döntési javaslathoz;
3.5.19.a városfejlesztést szolgáló koncepciók, továbbá az önkormányzatnak az idegenforgalom helyi fejlesztésére, a területi érdekeknek az országos érdekekkel való összehangolására vonatkozó koncepciójának tervezetéhez;
3.5.20.a térképezési határkiigazítással kapcsolatos önkormányzati vélemény kialakítására vonatkozó előterjesztéshez;
3.5.21.az önkormányzat illetékességi területére jogszabályokban előírtaknál kizárólag nagyobb mértékben korlátozó környezetvédelmi előírásokat meghatározó szabályokat tartalmazó önkormányzati rendelet tervezetéhez;
3.5.22.az önkormányzat illetékességi területén lévő és műemléki oltalmat érdemlő értékek védetté nyilvánítására, illetőleg a védettség megszüntetésére irányuló kezdeményezéshez;
3.5.23.a település műemlékileg védett területeinek szabályozási terv lapjára és annak módosítására vonatkozó tervezethez; 
3.5.24.az önkormányzat tulajdonában lévő közhasználatú építmények vonatkozásában a mozgásukban korlátozott személyek részére a biztonságos és akadálymentes megközelíthetőséget, illetőleg használhatóságot megteremtő intézkedésekre kidolgozandó program tervezetéhez;
3.5.25.az önkormányzat idegenforgalmi rendeltetésű fejlesztéseire, beruházásaira, az idegenforgalmi rendeltetésű vagyontárgyainak hasznosítására vonatkozó előterjesztésekhez;
3.5.26.az idegenforgalmi értékek feltárásáról, bemutatásáról, propagálásáról szóló, a város idegenforgalmának alakulását elemző előterjesztésekhez;
3.5.27.idegenforgalmi intézmény alapításáról, átszervezéséről, megszüntetéséről szóló előterjesztésekhez;
3.5.28.az idegenforgalmi és nemzetközi megállapodások tervezetéhez;
3.5.29.az önkormányzat EU integrációs és nemzetközi vonatkozású előterjesztéseihez;
[bookmark: _Hlk24017339]3.5.30.bel- és külföldi önkormányzattal való együttműködésről, új kapcsolatok kialakításáról, nemzetközi önkormányzati és egyéb szervezethez való csatlakozásról készített megállapodás tervezetekhez;
3.5.31.az EU tagsággal összefüggő intézményfejlesztésekkel kapcsolatos előterjesztésekhez;
3.5.32.művészeti alkotás közterületen, valamint önkormányzati tulajdonú épületen való elhelyezésére, áthelyezésére, lebontására, felújítására vonatkozó előterjesztésekhez;
3.5.33.a szakbizottságok véleményének ismeretében a beruházások, felújítások indokoltságához, a beruházási javaslatokhoz, a beruházási programokhoz, és azoknak az éves költségvetésbe történő felvételéhez;
3.5.34.az önkormányzat illetékességi területén földrajzi nevek megállapítására, megváltoztatására irányuló javaslatot, tervezetet
3.5.35.a városfejlesztési célú előterjesztések véleményezése során törekszik érvényesíteni a környezetvédelem követelményeit, elősegíteni a környezeti állapot javítását; 
3.5.36.a polgármester, (alpolgármester), a jegyző által elébe terjesztett –feladatkörét érintő- javaslatokhoz, tervezetekhez.

3.6.Javaslatot tesz:
3.6.1. vállalkozásélénkítő, munkahelyteremtő, iparfejlesztő intézkedések megtételére.
3.6.2.közösségépítő rendezvények megvalósítására
3.6.3.a település fejlődését elősegítő pályázatok benyújtására
3.7. Ellenőrzi:
3.7.1. az idegenforgalmi, valamint terület- és település fejlesztési célokat szolgáló támogatások felhasználását;
3.7.2. a helyi foglalkoztatási viszonyok alakulását;
3.7.3. a közterületek tisztántartásával kapcsolatos önkormányzati feladatok ellátását;
3.7.4. a közhasználatú zöldterületek fenntartásával kapcsolatos önkormányzati feladatellátást;
3.7.5. a város területén helyi védelem alatt álló építmények védelmével kapcsolatos tevékenységet;
3.7.6. a csapadék és egyéb vizek által okozott kártételek megelőzése, a védőművek fenntartása, fejlesztése, és azokon a védekezés ellátása körébe tartozó önkormányzati feladatellátást;
3.7.7. folyamatosan ellenőrzi a vásárok és a piac rendjét;
3.7.8. az önkormányzat közútkezelői feladatainak ellátását; 

3.8. Kapcsolatot tart:

3.8.1. a gazdasági élet helyi és térségi szereplőivel, azok szervezeteivel
3.8.2. az idegenforgalomban meghatározó szerepet játszó helyi, regionális országos és nemzetközi szervezetekkel;
3.8.3. illetékes Járási Hivatal Foglalkoztatási Osztályával
3.8.4. a munkahelyteremtés területén működő állami, nemzetközi és piaci szereplőkkel, azok szervezeteivel
3.8.5. az idegenforgalomban meghatározó szerepet játszó helyi, regionális és nemzeti szervezetekkel, egységekkel;
3.8.6. az európai integrációs folyamatokban kiemelt szerepet játszó hazai és nemzetközi szervezetekkel.
3.8.7. nemzetközi kapcsolatok egyéb helyi, regionális, nemzeti és külföldi szereplőivel (országgyűlési, kormányzati, diplomáciai stb. szervezetek);
3.8.8. az európai integrációs folyamatokban kiemelt szerepet játszó hazai és nemzetközi szervezetekkel.
3.8.9. helyi vállalkozásokkal
3.8.10.civil szervezetekkel

